CELEX: 62007CA0561
Language: bg
Date: 2009-06-11 00:00:00
Title: Дело C-561/07: Решение на Съда (втори състав) от 11 юни 2009г. — Комисия на Европейските общности/Италианска република (Неизпълнение на задължения от държава членка — Директива 2001/23/ЕО — Прехвърляне на предприятие — Гарантиране на правата на работниците и служителите — Национално законодателство, предвиждащо неприлагане спрямо прехвърлянията на предприятия в криза )

1.8.2009   
            
            
               BG
            
            
               Официален вестник на Европейския съюз
            
            
               C 180/10
            
         Решение на Съда (втори състав) от 11 юни 2009г. — Комисия на Европейските общности/Италианска република
   (Дело C-561/07) (1)
   
   (Неизпълнение на задължения от държава членка - Директива 2001/23/ЕО - Прехвърляне на предприятие - Гарантиране на правата на работниците и служителите - Национално законодателство, предвиждащо неприлагане спрямо прехвърлянията на предприятия в „криза“)
   2009/C 180/15
   Език на производството: италиански
   
      Страни
   
   
      Ищец: Комисия на Европейските общности (представители: J. Enegren и L. Pignataro)
   
      Ответник: Италианска република (представители: R. Adam, W. Ferrante, avvocato dello Stato)
   
      Предмет
   
   Неизпълнение на задължения от държава-членка — Нарушение на Директива 2001/23/ЕО на Съвета от 12 март 2001 година относно сближаването на законодателствата на държавите-членки във връзка с гарантирането на правата на работниците и служителите при прехвърляне на предприятия, стопански дейности или части от предприятия или стопански дейности (ОВ L 82, стр.16; Специално издание на български език, 2007 г., глава 5, том 6, стр. 20) — Национално законодателство, предвиждащо неприлагането на членове 3 и 4 от Директивата при прехвърляне на предприятия в „криза“
   
      Диспозитив
   
   
               1)
            
            
               Като е запазила в сила разпоредбите на член 47, параграфи 5 и 6 от Закон № 428 от 29 декември 1990 г. в случай на „криза на предприятието“ по смисъла на член 2, пета алинея, буква с) от Закон № 675 от 12 август 1977 г. по начин, по който правата, признати на работниците и на служителите с член 3, параграфи 1, 3 и 4, както и с член 4 от Директива 2001/23/ЕО на Съвета от 12 март 2001 година относно сближаването на законодателствата на държавите-членки във връзка с гарантирането на правата на работниците и служителите при прехвърляне на предприятия, стопански дейности или части от предприятия или стопански дейности, не са гарантирани при прехвърляне на предприятие, за което е установено, че се намира в криза, Италианската република не е изпълнила задълженията си по тази директива.
            
         
               2)
            
            
               Осъжда Италианската република да заплати съдебните разноски.
            
         
      (1)  ОВ C 64, 8.3.2008 г.